Така. Ще ви покажа две изображения
от една много забавна статия
в "Списание за ултразвука в медицината".
Ще отида още по-далеч и ще кажа, че това е най-забавната статия,
публикувана някога в "Списание за ултразвука в медицината".
Заглавието е "Наблюдения върху вътреутробната мастурбация".
(Смях)
Така. Отляво виждате ръката. Това е голямата стрелка.
И пениса отдясно. Ръката се колебае.
А ето тук имаме,
по думите на радиолога Израел Майснер,
"Ръката сграбчва пениса по начин, напомнящ движения при мастурбация."
Имайте предвид, че това е било ултразвук.
Така че трябва да са били движещи се образи.
Оргазмът е рефлекс на автономната нервна система.
Това е една част от нервната система,
занимаваща се с нещата, които не контролираме съзнателно.
Като храносмилане, сърдечен ритъм, сексуална възбуда.
А рефлексът за оргазъм може да бъде предизвикан
от изненадващо широк спектър неща.
Генитална стимулация. Да.
Но Кинси интервюирал една жена,
която можела да бъде доведена до оргазъм,
ако някой я гали по веждата.
При хора с наранявания на гръбначния мозък
като параплигии, куадраплегии
често се развива една много, много чувствителна област
точно над нивото на тяхното нараняване.
Където и да е то.
В литературата се споменава за нещо като коленен оргазъм.
Мисля, че най-любопитният случай, на който съм се натъквала,
беше доклад за една жена,
която получавала оргазъм всеки път, когато си миела зъбите.
(Смях)
Имало нещо в комплексното
сензорно-моторно действие да си мие зъбите,
което предизвиквало оргазма.
Тя отишла при невролог, който бил смаян.
Проверил дали не е от нещо в пастата за зъби.
Но не, случвало се с всяка марка.
Стимулирали венците й
с клечка за зъби, за да видят дали това го предизвиква.
Не. Било цялото, разбирате ли, движение.
Изумителното за мен е -
човек би си помислил, че тази жена
би искала да има отлична орална хигиена.
(Смях)
Тъжното е, че тя - ето как е описано в статията в списанието:
"Тя смяташе, че е обсебена от демони,
и премина на вода за уста за устната си хигиена.
Толкова е тъжно.
(Смях)
Докато работех по книгата,
интервюирах една жена, която може да стигне до оргазъм с мисли.
Тя беше част от проучване в университета Рутгерс.
Няма начин да не ти хареса, Рутгерс.
Интервюирах я в Оукланд,
в ресторант за суши.
И попитах: "Можете ли да го направите тук?"
А тя отвърна: "Да, но бих предпочела първо да си довърша яденето, ако нямате нищо против."
(Смях)
Но после бе така добра да направи демонстрация
на една пейка отвън.
Беше забележително. Отне около една минута.
Попитах я:
"Правите ли това постоянно?"
(Смях)
Тя отвърна: "Не, честно казано, като се прибера в къщи, обикновено съм твърде уморена."
(Смях)
Каза, че го е правила за последен път
в трамвая на "Дисниленд".
(Смях)
Главната квартира за оргазъм, по протежение на гръбначния нерв,
е нещо, наречено сакрален нервен корен. Който е тук отзад.
Ако задействате спусъка, ако стимулирате с електрод
точно това място, ще предизвикате оргазъм.
Факт е, че може да се задействат спинални рефлекси
при мъртви хора.
Един определен вид мъртъв човек, труп с биещо сърце.
Това е някой, който е в мозъчна смърт,
законово мъртъв, определено свършил,
но поддържан жив с респиратор,
така че органите му да бъдат снабдявани с кисролод
за трансплантация.
Ако при един от тези мозъчно мъртви хора
се задейства правилното място,
се вижда нещо от време на време.
Има един рефлекс, наречен рефлекс на Лазар.
И той е... ще демонстрирам, доколкото ми е възможно, при положение че не съм мъртва.
Ето така. Задействаш мястото.
С мъртвия човек става... ето това.
Много обезпокоително за хора, работещи в патологични лаборатории.
(Смях)
Щом може да се отключи рефлексът на Лазар при мъртъв човек,
защо не и рефлексът за оргазъм?
Зададох този въпрос на един експерт по мозъчна смърт,
Стефани Ман, която прояви глупостта да отговори на имейлите ми.
(Смях)
Попитах: "Значи е мислимо
да се предизвика оргазъм при мъртъв човек?
Тя отговори: "Да, ако сакралният нерв е снабдяван с кислород.
Мислимо е."
Очевидно не би било толкова забавно на човека.
Но въпреки това...
(Смях)
би било оргазъм.
Всъщност предложих да... има една изследователка в университета в Алабама,
която се занимава с изследвания на оргазма.
Казах й: "Трябва да направите един експеримент.
Разбирате ли? Може да получавате трупове, ако работите в университет."
Казах: "Наистина трябва да го направите."
Тя отвърна: "За работа с човешки субекти се получава одобрение от надзорния съвет."
(Смях)
Според автора на един брачен наръчник от 30-те години на XX век,
Теодор Ван де Велде,
лек лъх на семенна течност може да се усети в дъха на жената
до около час след полово сношение.
Теодор Ван де Велде бил един вид познавач на семето.
(Смях)
И това е човек, написал книга "Идеален брак", разбирате ли.
Много сериозен хетеро тип.
Но пише в тази книга, "Идеален брак",
че може да направи разграничение между спермата на млад мъж,
която казва, че има свежа, ободрителна миризма,
и спермата на зрели мъже,
чиято сперма миришела, цитирам,
"Забележително подобно на цвета на испанския кестен.
Понякога доста свежо цветно,
и все пак понякога изключително пикантно."
(Смях)
Така. През 1999 г. в държавата Израел
един човек започнал да хълца.
Това бил един от онези случаи, които продължавали и нямали край.
Опитал всичко, което предлагали приятелите му.
Като че ли нищо не помагало.
Дните минавали. В един момент човекът,
все още хълцайки, правил секс с жена си.
И, о, чудо - хълцането изчезнало.
Той разказал на лекаря си, който публикувал доклад по случая
в едно канадско медицинско списание под заглавието
"Половото сношение като потенциално лечение
за упорито хълцане".
Обичам тази статия, защото в един момент предлагат
необвързаните хълцащи да опитат с мастурбация.
(Смях)
Харесва ми, защото има цяла демографска група. Необвързани хълцащи.
(Смях)
Женени. Неженени. Необвързан хълцащ.
В началото на XX век
много гинеколози смятали,
че когато една жена получава оргазъм,
контракциите служат за засмукване на спермата нагоре през шийката на матката
и един вид наистина бързата й доставка до яйцеклетката.
По този начин повишавайки шансовете за зачеване.
Наричало се теория за "горното засмукване".
(Смях)
Ако се върнем назад чак до Хипократ,
лекарите смятали, че оргазмът при жените
не само подпомага зачеването, но е и необходим.
Лекарите тогава редовно казвали на мъжете
колко е важно да задоволяват съпругите си.
Авторът на брачни наръчници, миришещ сперма
Теодор Ван де Велде
(Смях)
има един ред в книгата си.
Любим ми е този човек. Набрах много километраж от Теодор Ван де Велде.
В книгата му присъства следният ред,
който предполагаемо идва от Хабсбургската монархия.
Където имало една императрица Мария Тереза,
която имала проблеми със зачеването.
И очевидно дворцовият лекар й казал:
"Аз съм на мнение
вулвата на ваше най-свещено величество
да бъде приятно възбуждана известно време преди сношение."
(Смях)
Очевидно е, не знам, документирано някъде.
Мастърс и Джонсън: сега се движим напред към 50-те години на XX век.
Мастърс и Джонсън били скептици относно горното засмукване.
Което също е много забавно за изричане.
Не му се връзвали.
И решили, тъй като били Мастърс и Джонсън,
че ще стигнат до дъното на тази история.
Довели жени в лабораторията. Мисля, че били пет жени.
Поставили им капачета на шийката на матката,
съдържащи изкуствена сперма.
А в изкуствената сперма
се съдържала радио-непрозрачна субстанция,
каквато би се показала на рентген.
Това се развива през 50-те години на XX век.
Както и да е - тези жени сядали пред рентгенов апарат.
И мастурбирали.
А Мастърс и Джонсън гледали, за да видят дали спермата се засмуква нагоре.
Не открили никакви доказателства за горно засмукване.
Може би се чудите: "Как се прави изкуствена сперма?"
(Смях)
Имам отговор за вас. Имам два отговора.
Може да използвате брашно и вода, или царевично нишесте и вода.
Всъщност открих три отделни рецепти в литературата.
(Смях)
Любимата ми е онази, в която се казва...
нали знаете, изброяват съставките,
а после в една рецепта би се казало, например,
"Продукция: две дузини кексчета."
В тази се казва: "Продукция: един еякулат."
(Смях)
Има друг начин, по който оргазмът би могъл да подпомогне плодовитостта.
Той включва мъжете.
Сперматозоидите, които седят в тялото седмица или повече,
започват да развиват аномалии,
които ги правят по-малко ефективни в проправянето на път
в яйцеклетката.
Британският сексолог Рой Левин
размишлява, че вероятно затова мъжете
са еволюирали като толкова ентусиазирани и постоянни мастурбатори.
Той казва: "Ако продължавам да мастурбирам,
помагам да се произвеждат свежи сперматозоиди."
Което сметнах за интересна идея, теория.
Значи сега имате еволюционно извинение.
(Смях)
Така.
(Смях)
Добре. Има значителни доказателства за горно засмукване в животинското царство.
При прасетата, например.
В Дания, Датският национален комитет по свинепроизводство
открива, че ако стимулираш сексуално
една свиня, докато я осеменяваш изкуствено,
има шестпроцентно увеличение в нивото на опрасване,
тоест - броя на родените прасенца.
И така, съставят план. План от пет точки
за стимулация на свинете.
И привлекли фермерите... ето плакати, които поставяли в обора,
и имат DVD.
И аз получих копие от това DVD.
(Смях)
Това е моето разкритие. Защото ще ви покажа един клип.
(Смях)
И така, ъъъ, добре.
Сега ще влезем в... тра-ла-ла, на работа.
Всичко изглежда много невинно.
Той ще прави разни неща с ръцете си,
за които нерезът би използвал зурлата си, поради липса на ръце. Така.
(Смях)
Това е. Нерезът има много странен репертоар за ухажване.
(Смях)
Това е за имитация на теглото на нереза.
(Смях)
Трябва да знаете, че клиторът на прасето е вътре във вагината.
Така това може да е някак приятно възбуждащо за него. Ето, почва се.
(Смях)
И щастливия резултат.
(Аплодисменти)
Обичам това видео.
Има един момент в този клип, към началото,
където снимат в близък план ръката му с венчална халка,
като че ли за да кажат: "Всичко е наред, просто това му е работата. Всъщност харесва жени."
(Смях)
Така. Както казах - когато бях в Дания, домакинята ми се наричаше Ане Мари.
Попитах: "Защо просто не стимулирате клитора на прасето?
Защо фермерите да не правят така?
Това не е една от вашите пет стъпки."
Тя отвърна... трябва да ви прочета какво каза, защото ми е любимо.
Каза: "Беше голяма трудност
просто да накараме фермерите да пипнат под вулвата.
Затова решихме да не споменаваме още клитора."
(Смях)
Плахите, но амбициозни свиневъди обаче могат да закупят... това е истина...
вибратор за свине,
който виси на тръбата за вливане на сперма и вибрира.
Защото, както споменах,
клиторът е вътре във вагината.
Така че може би е, разбирате ли, малко по-възбуждащо, отколкото изглежда.
Казах й също:
"А тези свине? Искам да кажа, може би сте забелязали там,
че свинята не изглежда обзета от екстаз."
А тя отвърна: "Не можете да направите това заключение."
Защото животните не изразяват
болка или удоволствие върху лицата си по същия начин, както ние.
Те са склонни... прасетата, например, приличат повече на кучетата.
Те използват горната половина от лицето. Ушите са много изразителни.
Така че всъщност не сте съвсем сигурни какво става с прасето.
Приматите, от друга страна - ние използваме повече устите си.
Това е лицето на пъноопашат макак при еякулация.
(Смях)
Интересно, че това е било наблюдавано при женски макаци.
Но само когато се качват върху друга женска.
(Смях)
Мастърс и Джонсън решили през 50-те години на ХХ век -
е, добре, ще разкрием целия човешки цикъл на сексуален отклик.
От възбуда по целия път до оргазъм, при мъже и жени.
Всичко, което се случва в човешкото тяло.
При жените голяма част от това се случва вътре.
Това не спряло Мастърс и Джонсън.
Те създали машина за изкуствен коитус.
По същество това е камера за пенис със мотор.
Ето един фалос,
прозрачен акрилен фалос, с камера и източник на светлина,
прикрепен към мотор, който се движи горе-долу така.
И жената прави секс с него.
Това правели. Просто изумително.
За съжаление, уредът бил демонтиран.
Това просто ме убива. Не защото съм искала да го използвам.
Исках да го видя.
(Смях)
Един хубав ден
Алфред Кинси решил
да изчисли средното разстояние, изминато от еякулирана семенна течност.
Това не било безделно любопитство.
Доктор Кинси чул -
по онова време имало една теория, през 40-те години на XX век,
че силата, с която
семенната течност се изхвърля срещу шийката на матката
била фактор за плодовитостта.
Кинси мислел, че е глупост. Затова се хванал на работа.
Събрал в лабораторията си
300 мъже, рулетка и кинокамера.
(Смях)
И всъщност открил,
че при три четвърти от мъжете
течността просто някак се разплисква.
Нямало избликване, изхвърляне или изтласкване с огромна сила.
Носителят на рекорда обаче
достигнал близо осем фута (2,35 м.) разстояние. Което е впечетляващо.
(Смях)
(Аплодисменти)
Да. Точно.
(Смях)
За съжаление, той е анонимен.
В записките си,
записките си по този експеримент в своята книга
Кинси пише:
"Два чаршафа бяха застлани, за да предпазват ориенталските килими."
(Смях)
Което е второто ми любимо изречение
от целия шедьовър на Алфред Кинси.
Любимото ми е: "Трохи от сирене, разпръснати пред двойка съвокупляващи се плъхове,
ще разсеят женския, но не и мъжкия."
(Смях)
Много благодаря.
(Аплодисменти)
Благодаря!